SET ปิดพุ่ง 15 จุด ฟื้นตัวตามตปท. – คลายกังวลโควิด หลังยอดหายป่วยพุ่ง
SET ปิดพุ่ง 15.40 จุด ฟื้นตัวค่อนข้างดีเช่นเดียวกับตลาดต่างประเทศ โดยตลาดภูมิภาค-ตลาดยุโรปส่วนใหญ่บวก ขณะที่ตลาดบ้านเราลงไปมากแล้วและแรงกดดันจากสถานการณ์โควิดคลายลงหลังจำนวนผู้หายป่วยสูงพอกับจำนวนผู้ติดเชื้อ ส่งผลให้กลุ่มแบงก์กลับร่วงไปมากแล้ว พรุ่งนี้ยังมีลุ้นรีบาวด์ต่อจากช่วง 1 เดือนครึ่งที่ผ่านมาร่วงไปราว 100 จุด
SET ปิดพุ่ง 15.40 จุด ฟื้นตัวตามตปท. - คลายกังวลโควิด หลังยอดหายป่วยพุ่ง พรุ่งนี้ลุ้นรีบาวด์หลังจากช่วง 1 เดือนครึ่งที่ผ่านมาร่วงไปราว 100 จุด
3 ส.ค. 2564

นักวิเคราะห์หลักทรัพย์ เปิดเผยว่าตลาดหุ้นไทยวันนี้ปรับตัวขึ้นได้ค่อนข้างดี เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวกราว 0.5-0.8% เช่นเดียวกับตลาดยุโรปเทรดบ่ายนี้บวกเฉลี่ย 0.3%
ทั้งนี้ ตลาดบ้านเราปรับตัวลงไปมากแล้ว และสถานการณ์การแพร่ระบาดไวรัสโควิด-19 วันนี้จำนวนผู้หายป่วยกลับบ้านสูงขึ้นมาใกล้เคียงกับจำนวนผู้ติดเชื้อ ทำให้แรงกดดันคลายตัวลง ดังนั้น หุ้นกลุ่มแบงก์จึงฟื้นกลับมาได้หลังราคาลงไปมากแล้วย
อย่างไรก็ดี ยังต้องติดตามตัวเลขการจ้างงานนอกภาคเกษตรของสหรัฐฯที่ออกมาในวันศุกร์นี้ และจับตานโยบายของธนาคารกลางสหรัฐฯ (เฟด) ในระยะถัดไปด้วย
แนวโน้มการลงทุนในวันพรุ่งนี้ (4 ส.ค.) กล่าวว่า ตลาดฯยังมีโอกาสรีบาวดึ์ขึ้นได้หลังจากช่วง 1 เดือนครึ่งที่ผ่านมา ดัชนีฯร่วงไปราว 100 จุด จึงเชื่อว่าน่าจะได้เห็นการฟื้นตัวขึ้นบ้าง พร้อมให้แนวรับ 1,525-1,530 จุด ส่วนแนวต้าน 1,540-1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
KBANK มูลค่าการซื้อขาย 2,541.72 ล้านบาท ปิดที่ 105.50 บาท เพิ่มขึ้น 3.50 บาท
ADVANC มูลค่าการซื้อขาย 2,486.00 ล้านบาท ปิดที่ 177.00 บาท ลดลง 3.50 บาท
SCB มูลค่าการซื้อขาย 1,641.04 ล้านบาท ปิดที่ 96.25 บาท เพิ่มขึ้น 2.50 บาท
PTT มูลค่าการซื้อขาย 1,476.82 ล้านบาท ปิดที่ 35.25 บาท เพิ่มขึ้น 0.25 บาท
BANPU มูลค่าการซื้อขาย 1,475.43 ล้านบาท ปิดที่ 13.50 บาท เพิ่มขึ้น 0.10 บาท